న్యూఢిల్లీ: దేశ భద్రతకు విఘాతం కలిగించాలని చూస్తే ఎవ్వరనీ వదలబోమని, సైనికుల తడాఖా చూపిస్తామని ఆర్మీ చీఫ్ బిపిన్ రావత్ గట్టిగా హెచ్చరించారు. ఉగ్రవాద కాల్పుల్లో అమరులైన జవాన్లకు ప్రధాని మోడీతో కలిసి నివాళి అర్పించిన అనంతరం ఆయన మీడియాతో మాట్లాడారు. జమ్మూ కశ్మీర్లో ఉగ్రవాద వ్యతిరేక చర్యలు తీసుకుంటున్నపుడు అడ్డు తగిలే వారిని విద్రోహ శక్తులుగా పరిగణించి కఠిన చర్యలు తీసుకుంటామని తెలిపారు. భద్రతా దళాల ఆపరేషన్కు కశ్మీర్లోని కొందరు స్థానికులు అడ్డుపడి ఉగ్రవాదులకు సాయం చేస్తున్నారని, అలాంటి వారిపై ఉక్కుపాదం మోపుతామన్నారు. దేశ రక్షణ విషయంలో రాజీపడేది లేదని, ఇప్పటికైనా సైనికులకు సహకరించాలని కోరారు. లేనిపక్షంలో ఆయుధాలు పట్టుకున్నా.. ఐసిస్, పాక్ జెండాలు ఎగరేసినా.. తాము తీసుకోబోయే చర్యలకు బాధితులు కావాల్సి వస్తుందని హెచ్చరించారు. ఉగ్రవాదుల ఏరివేత ఆపేది లేదని, ఆపరేషన్ కొనసాగిస్తామన్నారు. మిలిటెంట్లకు సాయం చేయొద్దని పలుసార్లు విన్నవించామని, అయినా కొందరు స్థానికుల్లో మార్పు రాలేదన్నారు. ఇక ఉపేక్షించేది లేదని, వారిని ఉక్కుపాదంతో తొక్కేస్తామన్నారు.
newdhilly: desha bhadrataku vighaatam kaliginchaalani chuste evvaranee vadalabomani, sainikula tadakha chuupistaamani armi cheef bipin ravat gattigaa heccharinchaaru. ugravaada kaalpullo amarulaina javaanlaku pradhaani modiitoe kalisi nivaali arpinchina anantaram aayana meediatho matladaru. jammoo kashmeerlo ugravaada vyatireka charyalu teesukuntunnapudu addu tagile vaarini vidroha saktulugaa pariganinchi kathina charyalu teesukuntaamani telipaaru. bhadrata dalaala aapareshanku kashmeerloni kondaru sthaanikulu addupadi ugravaadulaku saayam chestunnarani, alanti vaaripai ukkupaadam moputamannaru. desha rakshana vishayamlo rajipadedi ledani, ippatikaina sainikulaku sahakarinchaalani koraru. lenipakshamlo aayudhaalu pattukunna.. icis, pak jendaalu egaresina.. taamu teesukoboye charyalaku baadhitulu kavalsi vastundani heccharinchaaru. ugravaadula erivetha aapedi ledani, aperation konasaagistaamannaaru. militentlaku saayam cheyoddani palusaarlu vinnavinchaamani, aina kondaru sthaanikullo maarpu raaledannaaru. ika upekshinchedi ledani, vaarini ukkupaadamto tokkestamannaru.